Éloge de l'amour

Éloge de l'amour  (euskaraz Maitasunaren gorazarre), 2001eko Jean-Luc Godard frantziarrak idatzitako eta zuzendutako film dramtiko bat da. Julien Hirschek eta Christophe Pollockek filmatu zuten filma, zuri-beltzean eta koloretan.https://www.imdb.com/title/tt0181912/ Filmak kritika gogorrak jaso zituen. Kritikari garrantzitsu batzuk oso negatiboak izan ziren lanari dagokionez, baina beste batzuek beren hamarkadako film onenetakotzat jotzen dute. Filmean oinarrituta, ondoren, Éloge de l'amour poema liburua plazaratu zuen egilea. 

Godard-ek esan duenez, "film batek printzipio bat, bitarteko bat eta amaiera izan behar ditu, baina ez nahitaez ordena horretan". Aforismo hori Éloge de l'amour-ek irudikatzen du, iraganeko ordena eta orainaldia alderantzikatzen baititu.

 Argumentua 

Filmean, hiru bikoteren bizipenak direla medio, maitasunaren hasiera, haren amaiera eta berriz elkartzea irudikatzen dira, baina ordena linealari jarraitu barik. Puzzlea ikusleak osatu behar duenez gero, hiru atalek sarri dirudite narrazio bera; azken buruan, bizitza etengabeko errepikatze gisa ikus daiteke. Hiru aldi horiek azaldu ez ezik, bizitzaren hiru aro berezi horiek deskribatu ere egiten ditu Gordardek. Horietako bitan, gazteak eta zaharrak biluzik ageri dira gizartean, zera irudikatzeko: Gordarden aburuz, zaurgarritasuna handiagoa da aldi horietan, helduaroan baino. Eta etengabeko inkomunikazio komunikatuan bizi da pertsona gizarte garaikidean.https://www.berria.eus/kultura/besterik-ez_2124188_102.html 

 Aktoreak 
 Bruno Putzulu, Edgar gisa
 Cecile Camp, Elle gisa (Berthe Samuel)
 Jean Davy, Aitona
 Françoise Verny, Amona
 Audrey Klebaner, Eglantine
 Jérémie Lippmann, Perceval
 Claude Baignières, Rosenthal jauna
 Remo Forlani, Forlani Nagusia
 Mark Hunter, kazetari estatubatuarre
 Jean Lacouture, beraren paperean (historialaria)
 Bruno Mesrine, Aztia
 Philippe Loyrette, Philippe, Edgarren laguntzailea
 Marie Desgranges, Emamkumea eserleku batean
 Jean-Luc Godard, Gizona eserkeku batean

 Sariak 
 Valladolideko Nazioarteko Zinema Astean epamahiaren sari berezia.
 Fajr Nazioarteko Zinemaldian film onenaren saria.

 Izendapenak 
 Cannesko Zinemaldia Urrezko Palmarako izendapena (2001). 
 Valladolideko Nazioarteko Zinema Astearen Urrezko Mihiaren izendapena (2001).
 Suitzako zinemaren film onenaren sarirako izendapena (2002).

 Erreferentziak 

 Kanpo estekak 
 :IMDBko fitxa irakurgai
 :Traillerra Youtuben.

Kategoria:Jean-Luc Godardek zuzendutako filmak
Kategoria:2001eko filmak
Kategoria:Drama filmak
Kategoria:Parisen girotutako filmak
Kategoria:Frantziako filmak
Kategoria:Suitzako filmak
Kategoria:Film esperimentalak
Kategoria:Zuri-beltzeko filmak